ai4bharat/Pralekha huggingface dataset:
पंतप्रधान कार्यालय
ब्रिक्स शिखर परिषदेच्या पार्श्वभूमीवर पंतप्रधानांची चीनचे राष्ट्राध्यक्ष क्षी जिनपिंग यांची घेतली भेट
(नवी दिल्ली, 14 नोव्हेंबर 2019
11 व्या ब्रिक्स शिखर परिषदेदरम्यान ब्राझिलिया येथे पंतप्रधान नरेंद्र मोदी यांनी चीनचे राष्ट्राध्यक्ष क्षी जिनपिंग यांची 13 नोव्हेंबरला भेट घेतली.
चेन्नई येथे दुसऱ्या अनौपचारिक शिखर परिषदेचे यजमानपद भुषवल्याबद्दल जिनपिंग यांनी पंतप्रधानांची प्रशंसा केली. यादरम्यान पंतप्रधान नरेंद्र मोदी आणि भारतीय जनतेनं केलेले स्वागत आपल्या स्मरणात असल्याचे ते म्हणाले. तिसऱ्या अनौपचारिक शिखर परिषदेसाठी 2020 मध्ये चीनला येण्याचे निमंत्रण त्यांनी पंतप्रधानांना दिले. राजनैतिक माध्यमातून परिषदेची तारीख आणि ठिकाण ठरवण्यात येईल.
व्यापार आणि गुंतवणुकीबाबत चर्चा संवाद सुरू ठेवण्याचे महत्व दोन्ही नेत्यांनी मान्य केले. शांघाय येथे नुकत्याच झालेल्या चीन आयात-निर्यात प्रदर्शनात सहभागी झाल्याबद्दल जिनपिंग यांनी पंतप्रधानांचे आभार मानले. व्यापार आणि अर्थव्यवस्था यावरच्या उच्चस्तरीय यंत्रणेने लवकरच भेट घ्यावी याबाबतही उभय नेत्यांचे एकमत झाले.
दोन्ही देशातल्या राजनैतिक संबंधांना पुढच्या वर्षी 70 वर्ष होत असल्याबदृदल होणाऱ्या कार्यक्रमाच्या तयारीचा आढावा या नेत्यांनी घेतला. यामुळे उभय देशातल्या जनतेचे संबंध प्रगाढ होतील असे या नेत्यांनी म्हटले आहे. सीमा विषयक प्रश्नांबाबत विशेष प्रतिनिधी आणखी एक बैठक घेतील. सीमावर्ती भागात शांतता आणि सुरक्षितता राखण्याचा महत्वाचा दोन्ही नेत्यांनी पुनरूच्चार केला. जागतिक व्यापार परिषद, ब्रिक्स आक्षेप यासारख्या बहुपक्षीय मुद्यांबाबत उभय नेत्यांनी विचारांचे अदान-प्रदान केले.
B.Gokhale/N.Chitale/P.Kor
पंतप्रधान कार्यालय
झारखंडच्या पाकूर इथे झालेल्या बस अपघाताबद्दल पंतप्रधान नरेंद्र मोदी यांनी व्यक्त केला शोक
पंतप्रधान राष्ट्रीय आपत्ती निधी मधून अपघातातील पीडितांसाठी सानुग्रह अनुदान जाहीर
नवी दिल्ली, 5 जानेवारी 2022
झारखंड राज्यात पाकूर इथे झालेल्या बस अपघातात बळी गेलेल्यांप्रती, पंतप्रधान नरेंद्र मोदी यांनी आपल्या शोकसंवेदना व्यक्त केल्या आहेत. अपघातात जखमी झालेल्यांच्या प्रकृतीत लवकर सुधारणा व्हावी, अशी प्रार्थनाही त्यांनी केली आहे.
या अपघातात मृत्युमुखी पडलेल्यांच्या कुटुंबियांना ,पंतप्रधान राष्ट्रीय आपत्ती निधीमधून प्रत्येकी दोन लाख रुपयांचे तर, जखमी झालेल्यांना प्रत्येकी 50,000 रुपयांचे सानुग्रह अनुदान मंजूर करण्यात आले आहे, अशी माहिती पंतप्रधान कार्यालयाने दिली आहे.
या संदर्भात केलेल्या ट्वीट मध्ये, पंतप्रधान कार्यालयाने म्हटले आहे –
“झारखंडच्या पाकूर इथे झालेल्या बस अपघाताच्या वृत्ताने मला अत्यंत दु:ख झाले आहे. या दु:खद प्रसंगी मी शोकाकुल कुटुंबियांप्रती माझ्या सहवेदना व्यक्त करतो. अपघातातील जखमींच्या प्रकृतीत लवकर सुधारणा व्हावी, हीच प्रार्थना! पंतप्रधान @narendramodi”
“या अपघातात मृत्यूमुखी पडलेल्यांच्या कुटुंबियांना, पंतप्रधान राष्ट्रीय आपत्ती निधीमधून प्रत्येकी दोन लाख रुपये तर, जखमी झालेल्यांना प्रत्येकी 50,000 रुपयांचे सानुग्रह अनुदान मंजूर करण्यात आले आहे”S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
सागरमाला प्रकल्पाअंतर्गत झालेल्या विकासामुळे सीमेपार व्यापारात लक्षणीय सुधारणा
(नवी दिल्ली, 2 नोव्हेंबर 2018
जागतिक बँकेच्या व्यवसायातील सुलभता निर्देशांकाच्या अहवालात भारताने 23 क्रमांकाची झेप घेतली आहे. या मोठ्या झेपेमध्ये ‘सीमापार व्यापार’ निर्देशांकातील प्रगतींचाही मोठा वाटा आहे. गेल्या वर्षी भारत 146 चा स्थानावर होता, तर यंदा भारताने 80 वे स्थान पटकावले आहे.
भारताचा आयात निर्यात व्यापाराचा 92 टक्के एवढा मोठा वाटा बंदराद्वारे हाताळला जातो.
बंदरातील पायाभूत सुविधांचे आधुनिकीकरण, प्रक्रियेत सुधारणा आदींमुळे बंदरातील आयात/निर्यात होणाऱ्या मालाची हाताळणी सुलभ झाली आहे. यामुळे निर्यात दरात 382 डॉलर्सवरुन 251 डॉलर्स कपात झाली आहे तर आयातीचा दरही 543 डॉलर्सवरुन 331 डॉलर्सपर्यंत कमी झाला आहे.
महत्त्वाच्या बंदरांमध्ये आयात/निर्यात मालाची हाताळणी अधिक सुलभ झाल्याने भारतातील व्यवसाय सुलभतेत सुधारणा झाली असून यामुळे देशातील आर्थिक वाढीला चालना मिळेल, असे केंद्रीय नौवहन मंत्री नितीन गडकरी यांनी स्पष्ट केले.
B.Gokhale/J.Patankar/P.Kor
वाणिज्य आणि उदयोग मंत्रालय
भारत-युरोपीय संघ व्यापार आणि तंत्रज्ञान परिषदेच्या पहिल्या मंत्रिस्तरीय बैठकीचे ब्रसेल्समध्ये 16 मे 2023 रोजी होणार आयोजन
केंद्रीय मंत्री पीयूष गोयल भूषवणार भारत-युरोपीय संघ टीटीसी मंत्रिस्तरीय बैठकीचे सहअध्यक्षपद
भारत-युरोपीय संघ व्यापार आणि तंत्रज्ञान परिषदेच्या  पहिल्या मंत्रीस्तरीय बैठकीचे ब्रसेल्समध्ये 16 मे 2023 रोजी आयोजन करण्यात येणार आहे. केंद्रीय वाणीज्य व उद्योग, वस्रोद्योग, ग्राहक व्यवहार, अन्न व सार्वजनिक वितरण मंत्री पीयूष गोयल, परराष्ट्र व्यवहार मंत्री तसेच केंद्रीय इलेक्ट्रॉनिक्स व माहिती तंत्रज्ञान राज्यमंत्र्यांसोबत या बैठकीचे सह-अध्यक्षपद भूषवणार आहेत. युरोपीय संघाकडून कार्यकारी उपाध्यक्ष  डोम्ब्रोव्स्कीस व वेस्टेगर बैठकीचे सह-अध्यक्षपद भूषवतील. व्यापार, विश्वासार्ह तंत्रज्ञान आणि सुरक्षा यांच्या संदर्भातील धोरणात्मक आव्हानांना तोंड देण्यासाठी एका उच्च स्तरीय समन्वय मंचाची स्थापना करण्याच्या उद्देशाने पंतप्रधान नरेंद्र मोदी आणि युरोपीय आयोगाच्या अध्यक्ष उर्सुला व्हॉन डेर यांनी या टीटीसीची घोषणा नवी दिल्ली येथे एप्रिल 2022 मध्ये केली होती.
15 मे 2023 रोजी केंद्रीय मंत्री पीयूष गोयल युरोपीय संघाचे कार्यकारी उपाध्यक्ष  डोम्ब्रोव्स्कीस यांच्याशी द्विपक्षीय चर्चा करतील. त्यानंतर युरोपीय संघ आणि भारत या दोघांच्या व्यापार क्षेत्रातील अग्रणींच्या उपस्थितीत कार्यगट-3 च्या हितधारकांसोबत चर्चा करण्यात येईल. व्यापार, तंत्रज्ञान आणि प्रतिरोधक चिवट पुरवठा साखळी या विषयांवर या बैठकीत भर दिला जाईलयामध्ये युरोपीय संघ आणि भारत यांच्या व्यापार क्षेत्रातील 6 नेते सहभागी होतील. दुपारी बेल्जियममधील उद्योग महासंघाने आयोजित केलेल्या व्यापारविषयक कार्यक्रमात ते सहभागी होतील आणि मुख्य भाषण करतील. या बैठकीमध्ये भारतात गुंतवणुकीच्या पुढील योजनांसह बेल्जियमच्या उद्योगांचा भारतातील आर्थिक सहभाग या विषयावर चर्चा करण्यात येईल. त्याशिवाय तिन्ही भारतीय मंत्री बेल्जियमचे पंतप्रधान आणि युरोपीय आयोगाचे अध्यक्ष यांची देखील भेट घेतील.
16 मे रोजी पीयूष गोयल कार्यगट एक आणि दोनच्या हितधारकांच्या कार्यक्रमात सहभागी होतील. कार्यगट एकचा भर डिजिटल गव्हर्नन्स आणि कनेक्टिव्हिटीवर आहे तर, कार्यगट दोन स्वच्छ आणि हरित ऊर्जा तंत्रज्ञानाशी संबंधित आहे. या कार्यक्रमात देखील दोन्ही बाजूंच्या आठ व्यापारी नेत्यांचा सहभाग असेल जे आपले अभिप्राय/ सूचना यामध्ये मांडतील. या कार्यक्रमात गोयल विशेष मार्गदर्शन करतील. या बैठकीत देखील परराष्ट्रमंत्री आणि ईव्हीपी वेस्टेगर सहभागी होतील.
यानंतर केंद्रीय मंत्री पीयूष गोयल युरोपीय आयुक्त थियरी ब्रेटन यांच्यासोबत अंतर्गत व्यापारासंदर्भात, द्विपक्षीय चर्चा करतील, ज्यामध्ये एसएमई क्षेत्राशी संबंधित मुद्दे, स्टार्टअप परिसंस्था आणि ई-कॉमर्सवर विचारविनिमय होईल.
यानंतर भारत-युरोपीय संघ व्यापार आणि तंत्रज्ञान परिषदेच्या  पहिल्या मंत्रिस्तरीय बैठकीचे आयोजन होईल, ज्यामध्ये परराष्ट्र व्यवहारमंत्री, वाणिज्य आणि उद्योग मंत्री तसेच इलेक्ट्रॉनिक्स आणि माहिती तंत्रज्ञान राज्यमंत्री सहभागी होतील.
राष्ट्रपती कार्यालय
जयपूर येथे आयोजित ‘लोकशाहीच्या बळकटीकरणात राजस्थान विधिमंडळाच्या प्रमुख घटनात्मक पदाधिकाऱ्यांची भूमिका’ या विषयावरील चर्चासत्राला राष्ट्रपतींनी केले संबोधित
नवी दिल्ली, 14 जुलै 2023
राष्ट्रपती द्रौपदी मुर्मू यांनी आज राजस्थानात जयपूर येथे आयोजित ‘लोकशाही बळकटीकरणात राजस्थान विधिमंडळाच्या प्रमुख घटनात्मक पदाधिकाऱ्यांची भूमिका’ या विषयावरील चर्चासत्राला संबोधित केले. राजस्थानचे सुपुत्र माजी उपराष्ट्रपती भैरोसिंह शेखावत यांच्या जन्मशताब्दीनिमित्त राजस्थान विधीमंडळाने राष्ट्रकुल संसदीय संस्थेच्या  संयुक्त विद्यमाने या चर्चासत्राचे आयोजन केले होते.
भैरोंसिंह शेखावत यांनी केवळ राजस्थानच्याच नव्हे तर संपूर्ण देशाच्या राजकारणात आपल्या उत्तुंग व्यक्तिमत्त्वाची अमिट छाप सोडली आहे, असे राष्ट्रपतींनी यावेळी बोलताना सांगितले. राजस्थानचे मुख्यमंत्री या नात्याने त्यांनी राज्याच्या विकासासाठी आणि लोकांच्या कल्याणासाठी अनेक योजनांची कल्पना मांडली आणि या योजनांची अंमलबजावणी केली.भारताचे उपराष्ट्रपती या नात्याने त्यांनी भारतीय संसदेच्या उच्च परंपरांचे पालन केले आणि त्या समृद्ध केल्या,असे राष्ट्रपती म्हणाल्या. राजस्थानचे आणि देशाचे भवितव्य घडवण्यात त्यांनी महत्त्वाची भूमिका बजावली. त्यांचे आदर्श आपल्या देशातील सर्व लोकप्रतिनिधींसाठी अनुकरणीय आहेत, असे राष्ट्रपतींनी सांगितले.
भारतातील लोकशाही व्यवस्था सातत्याने बळकट होत आहे. जगातील सर्वात मोठ्या विविधतेला सामावून घेत आपला देश लोकशाही पद्धतीने विकासाच्या प्रवासात पुढे वाटचाल करत आहे. स्वातंत्र्यानंतरच्या 75 वर्षात आपल्या देशाने सर्व आव्हानांना तोंड देत आपली लोकशाही मूल्ये मजबूत ठेवली आहेत, असे राष्ट्रपतींनी नमूद केले. पहिल्यांदाच महिला खासदारांच्या संख्येने 100 चा टप्पा ओलांडला आहे. ही संख्या आणखी वाढेल, असा विश्वास राष्ट्रपती द्रौपदी मुर्मू यांनी व्यक्त केला.
राष्ट्रपतींचे भाषण वाचण्यासाठी कृपया येथे क्लिक करा
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
माहिती आणि प्रसारण मंत्रालय
भारतविरोधी शक्तींचा सामना करण्यात माध्यमांची महत्त्वपूर्ण भूमिका : श्रीपाद नाईक
"भारतविरोधी शक्तींशी सामना करण्यात माध्यमांची महत्त्वपूर्ण भूमिका आहे. आपल्या देशाच्या विरोधात भारतविरोधी शक्तींकडून आपल्या माध्यमांचा गैरवापर होऊ नये याकडे लक्ष देणे ही माध्यमातील व्यक्तींसह आपणा सर्वांची जबाबदारी आहे." इंडियन इन्स्टिट्यूट ऑफ मास कम्युनिकेशन  ने गुरुवारी संरक्षण क्षेत्रातील अधिकाऱ्यांसाठी आयोजित केलेल्या मीडिया कम्युनिकेशन अभ्यासक्रमाच्या समारोप कार्यक्रमात संरक्षण राज्यमंत्री श्रीपाद नाईक बोलत होते. याप्रसंगी आयआयएमसीचे महासंचालक प्रा. संजय द्विवेदी, अतिरिक्त महासंचालक  के. सतीश नंबुद्रीपाद आणि अतिरिक्त महासंचालक  ममता वर्मा हे देखील उपस्थित होते.
कार्यक्रमाचे प्रमुख पाहुणे म्हणून बोलताना नाईक म्हणाले की, आज जेंव्हा फेक न्यूज आणि हेट न्यूज यांचा कल वाढत असताना प्रत्येकासाठी माध्यम साक्षरता आवश्यक आहे. नवीन माध्यमांच्या या युगात माध्यम साक्षरता केवळ संप्रेषकांसाठीच नव्हे तर समाजातील प्रत्येक घटकासाठी देखील महत्त्वपूर्ण आहे. ते म्हणाले की, आज बहुतेक प्रत्येकाच्या हातात स्मार्टफोन आहे, त्यामुळे माध्यमांचा गैरवापर होण्याची शक्यता अनेक पटींनी वाढली आहे आणि केवळ माध्यम साक्षरतेमुळेच यावर नियंत्रण मिळवता येईल.
संरक्षण राज्यमंत्र्यांच्या मते, मीडिया साक्षरतेमुळे आपल्याला आज जागतिक स्तरावरील मानसिक युद्धांचा सामना करण्यास देखील मदत होते. भारतविरोधी शक्तींनी साधन म्हणून स्वीकारल्या गेलेल्या या मानसिक युद्धापासून आपण सावध राहिले पाहिजे. उलट माध्यमांची ताकद देश आणि देशवासीयांच्या उन्नतीसाठी कशी वापरायची हे आपण शिकायला हवे.
नाईक म्हणाले की, भारतीय संरक्षण दलांचे धैर्य, पराक्रम, वचनबद्धता आणि समर्पण अतुलनीय आहे. तरीही त्यांची प्रतिमा डागाळण्यासाठी देशातील काही घटक चोवीस तास कार्यरत असतात. आपण योग्य माध्यम दृष्टीकोन स्वीकारून आणि संघटित पद्धतीने भिन्न माध्यम मंच वापरुन आपल्या संरक्षण दलांविरूद्ध सर्व धोकादायक मोहिमांचा सामना करू शकतो.
यावेळी आयआयएमसीचे महासंचालक प्रा.संजय द्विवेदी म्हणाले की, आज संपूर्ण जग कोरोना महामारीला सामोरे जात आहे. कोरोनाच्या या युगात एक शब्द खूप लोकप्रिय झाला आहे आणि त्याचे बरेच परिणाम दिसून आले आहेत. हा शब्द आहे 'इन्फोडेमिक' जो अतिरिक्त माहिती किंवा रोजच्या संभाषणातील माहितीचा स्फोट सूचित करतो. ते म्हणाले की जेव्हा या अतिरीक्त माहितीतून कोणती माहिती निवडावी, कोणत्या माहितीवर विश्वास ठेवावा आणि कोणत्या नाही अशी परिस्थिती निर्माण होते तेव्हा अशी परिस्थिती चर्चेला जन्म देते. आणि या चर्चेचे नाव माध्यम आणि माहिती साक्षरता आहे.
प्रा. द्विवेदी म्हणाले की, आज बनावट बातम्या हाच एक मोठा व्यवसाय झाला आहे आणि डिजिटल माध्यमांनीही त्याचा प्रभाव पाडला आहे. अशा परिस्थितीत माध्यम साक्षरतेची गरज वाढते. आय.आय.एम.सी. मध्ये माध्यम संप्रेषण अभ्यासक्रम समन्वयक म्हणून कार्यरत असलेल्या विष्णुप्रिया पांडे यांनी हा कार्यक्रम आयोजित केला होता.
आयआयएमसी दरवर्षी संरक्षण अधिकार्यांसाठी माध्यमे आणि संप्रेषणाशी संबंधित अल्प मुदतीचे प्रशिक्षण अभ्यासक्रम आयोजित करते. या अभ्यासक्रमांमध्ये कॅप्टन स्तरापासून ब्रिगेडियर स्तरावरील अधिकारी भाग घेतात. कोरोनामुळे, हा प्रशिक्षण कार्यक्रम यावर्षी प्रथमच ऑनलाइन घेण्यात आला. यावर्षी लष्करी अधिका-यांना लोक माध्यमांपासून नवीन माध्यमांपर्यंतची माहिती आणि आधुनिक संप्रेषण तंत्राबाबत माहिती देण्यात आली. याशिवाय नव्या माध्यमांच्या युगात सैन्य आणि माध्यमांमधील संबंध कसे सुधारू शकतात, त्याचे प्रशिक्षणही अधिकाऱ्यांना देण्यात आले.
पंतप्रधान कार्यालय
महात्मा गांधी आंतरराष्ट्रीय स्वच्छता परिषदेच्या सांगता समारंभात पंतप्रधानांचे भाषण
नवी दिल्ली, 2 ऑक्टोबर 2018
नवी दिल्ली येथे आयोजित करण्यात आलेल्या महात्मा गांधी आंतरराष्ट्रीय स्वच्छता परिषदेच्या सांगता समारंभात पंतप्रधान नरेंद्र मोदी यांनी आपले विचार व्यक्त केले. या चार दिवसांच्या परिषदेत जगभरातील स्वच्छता मंत्री तसेच “पाणी, स्वच्छता आणि आरोग्याची काळजी” या विषयातील तज्ञ सहभागी झाले होते. या सांगता समारंभानंतर, पंतप्रधान आणि संयुक्त राष्ट्रांचे सरचिटणीस ॲन्टोनियो गुटारेस यांनी स्वच्छता विषयक डिजिटल प्रदर्शनाला भेट दिली तसेच यावेळी महात्मा गांधींवरच्या टपाल तिकिटाचे अनावरण करण्यात आले आणि गांधीजींचे आवडते भजन “वैष्णव जन तो” सुरावटींवर वाजवण्यात आले. तसेच स्वच्छ भारत पुरस्कारांचे वितरणही यावेळी झाले.
यावेळी बोलतांना पंतप्रधानांनी सांगितले की, महात्मा गांधींनी स्वच्छतेला सर्वोच्च प्राधान्य दिले होते तसेच 1945 साली गांधीजींनी दिलेल्या रचनात्मक कार्यक्रमाची आठवणही त्यांनी सांगितली. यात ग्रामीण स्वच्छता हा महत्वाचा विषय आहे.
आपल्या आजूबाजूचा परिसर अस्वच्छ असेल आणि तो स्वच्छ केला नाही तर हळूहळू आपण त्या परिस्थितीचा स्वीकार करायला लागतो. याउलट जर एखाद्याने आपला सभोवतालचा परिसर स्वच्छ केला तर त्याला नवी ऊर्जा मिळते आणि तो त्यानंतर कधीही अस्वच्छ परिसरासमोर शरण जात नाही असे पंतप्रधान म्हणाले.
महात्मा गांधीच्या प्रेरणेतूनच “स्वच्छ भारत अभियान” सुरु केल्याचे त्यांनी सांगितले. महात्मा गांधीकडूनच प्रेरणा घेऊन भारतीय जनतेने हे अभियान जगातली सर्वात मोठी चळवळ बनवली असल्याचे ते म्हणाले. ग्रामीण स्वच्छतेचे प्रमाण 2014 साली 38 टक्के होते ते आता 94 टक्के झाले आहे. भारतातील पाच लाख पेक्षा अधिक गावे हागणदारी मुक्त झाली आहेत असेही ते म्हणाले. स्वच्छ भारत अभियानामुळे भारतीयांची जीवनशैली बदलत असल्याबद्दल त्यांनी आनंद व्यक्त केला. शाश्वत विकासाचे उदिृष्ट पूर्ण करण्याच्या दिशेने भारताची योग्य वाटचाल सुरु आहे असे ते म्हणाले. जग स्वच्छ करण्यासाठी “चार पी” महत्वाचे आहेत. ते चार पी म्हणजे- पोलिटिकल लिडरशीप , पब्लिक फंडींग , पार्टनरशीप  आणि पीपल्स पार्टिसिपेशन म्हणजे  असे मोदी यांनी सांगितले.
B.Gokhale/R.Aghor/P.Malandkar
(Visitor Counter : 66
पंचायती राज मंत्रालय
केंद्रीय पंचायती राज मंत्री गिरीराज सिंह यांनी सरपंच/ग्रामप्रधानांना पत्र लिहून सुधारित राष्ट्रीय पंचायत पुरस्कारांमध्ये सहभागी होण्याचे केले आवाहन
राष्ट्रीय पंचायत पुरस्कारांसाठी प्रवेशिका 10 सप्टेंबर 2022पासून दाखल करता येतील आणि प्रवेशिका ऑनलाइन दाखल करण्याची अंतिम तारीख 31 ऑक्टोबर 2022 आहे
नवी दिल्ली, 2 सप्टेंबर 2022
केंद्रीय ग्रामीण विकास आणि पंचायती राज मंत्री, गिरीराज सिंह यांनी सरपंच/ग्रामप्रधानांना पत्र लिहून सुधारित राष्ट्रीय पंचायत पुरस्कारांच्या निवड प्रक्रियेत सर्व ग्रामपंचायतींचा सहभाग सुनिश्चित करण्याचे आवाहन केले आहे. सुधारित राष्ट्रीय पंचायत पुरस्कारांसाठी अर्ज मागवण्याची प्रक्रिया 10 सप्टेंबर 2022 पासून सुरू होईल. ऑनलाइन प्रवेशिका दाखल करण्याची अंतिम तारीख 31 ऑक्टोबर 2022 आहे.
केंद्रीय मंत्र्यांनी त्यांच्या पत्रात माहिती दिली की, स्थानिकीकरण आणि ग्रामीण भागातील शाश्वत विकास उद्दिष्टे  साध्य करण्याशी संबंधित विषयी जिल्हा, राज्य आणि राष्ट्रीय स्तरावर सर्वोत्तम कामगिरी करणाऱ्या पंचायतींचा सन्मान, सत्कार आणि, त्यांना प्रोत्साहन देण्यासाठी बहुस्तरीय स्पर्धा प्रस्थापित करण्यासाठी राष्ट्रीय पंचायत पुरस्कारांचे स्वरूप, कार्यपद्धती आणि श्रेणींमध्ये व्यापक सुधारणा करण्यात आल्या आहेत.
त्यांनी पुढे माहिती दिली की, यावर्षी, पंचायतींमध्ये ग्रामीण भागातील शाश्वत विकास उद्दिष्टांचे  स्थानिकीकरण आणि ते साध्य करण्याच्या कामाला गती देण्यासाठी, राष्ट्रीय पंचायत पुरस्कारांचे स्वरूप आणि श्रेणींमध्ये लक्षणीय बदल करण्यात आले आहेत आणि बहुस्तरीय स्पर्धा आयोजित करण्यासाठी SDGs च्या स्थानिकीकरणाच्या नऊ संकल्पना संरेखित करण्यात आल्या आहेत. या 9 संकल्पना आहेत  दारिद्र्यमुक्त आणि वाढीव उपजीविका सुविधा असलेले गाव,  निरोगी गाव,  बालस्नेही गाव,  पुरेसे पाणी असलेले गाव,  स्वच्छ आणि हरित गाव,  स्वयंपूर्ण पायाभूत सुविधायुक्त गाव,  सामाजिकदृष्ट्या सुरक्षित आणि सामाजिकदृष्ट्या न्याय्य गाव  सुशासन असलेले गाव आणि  महिला-स्नेही पंचायत .
नव्याने पुनर्रचित राष्ट्रीय पंचायत पुरस्कार प्रणालीची तपशीलवार माहिती www.panchayataward.gov.in या पोर्टलवर उपलब्ध आहे.
पार्श्वभूमी
देशात पंचायती राज व्यवस्थेला मिळालेल्या घटनात्मक दर्जाचा बहुमान करण्यासाठी पंचायती राज मंत्रालयातर्फे दरवर्षी 24 एप्रिल हा दिवस राष्ट्रीय पंचायती राज दिन  म्हणून साजरा केला जातो.
दरवर्षी, या प्रसंगी, पंचायती राज मंत्रालयातर्फे, , देशभरातील सर्वोत्तम कामगिरी करणाऱ्या पंचायती/राज्ये/केंद्रशासित प्रदेशांना त्यांनी सेवा आणि सार्वजनिक वस्तूंच्या वितरणात केलेल्या कामाचा सन्मान करण्यासाठी पुरस्कार दिले जातात.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 252
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 200 cr Total Vaccine doses  have been administered so far under Nationwide Vaccination Drive
- 4,46,671 doses administered in last 24 hours
- India's Active caseload currently stands at 1,44,264
- Active cases stand at 0.33%
- Recovery Rate currently at 98.47%
- 16,069 recoveries in the last 24 hours increases Total Recoveries to
- 4,30,97,510
- 16,935 new cases recorded in the last 24 hours
- Daily positivity rate 
- Weekly Positivity Rate 
- 86.96 cr Total Tests conducted so far; 2,61,470 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 18 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 200 कोटींचा  टप्पा ओलांडला आहे. देशभरात 2,63,34,227 सत्रांच्या आयोजनातून हे उद्दिष्ट साध्य करण्यात आले. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 79 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड उपचाराधिन रुग्णसंख्या आता 1,44,264 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.33% आहे. परिणामी, भारतातील रोगमुक्ती दर आता 98.47% झाला आहे. गेल्या 24 तासात 16,069 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,30,97,510 झाली आहे.
गेल्या 24 तासात, देशात नव्या 16,935 कोविड ग्रस्त रुग्णांची नोंद झाली.
गेल्या 24 तासात देशात एकूण 2,61,470 चाचण्या करण्यात आल्या. देशात आतापर्यंत एकंदर 86 कोटी 96 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 6.48% आहे आणि दैनंदिन पॉझिटीव्हिटी दर 4.58% इतका नोंदला गेला आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 9.22 कोटींपेक्षा अधिक लसीच्या न वापरलेल्या उपयोगी मात्रा आहेत.
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
मंत्रिमंडळ
भारत आणि ब्राझील दरम्यान पारंपरिक औषध प्रणाली आणि होमियोपॅथी क्षेत्रात सहकार्याबाबत सामंजस्य कराराला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने आज भारत आणि ब्राझील दरम्यान पारंपरिक औषध प्रणाली आणि होमियोपॅथी क्षेत्रात सहकार्याबाबत सामंजस्य कराराला मंजुरी दिली आहे.
लाभ :
या करारामुळे पारंपरिक औषध प्रणाली क्षेत्रात भारत आणि ब्राझील दरम्यान सहकार्य वाढेल. भारत आणि ब्राझील यांचा सामायिक वारसाचा विचार करता हा करार उभय देशांसाठी अतिशय महत्वाचा ठरेल.
B.Gokhale/S.Kane/P.Malandkar
(Visitor Counter : 87
माहिती आणि प्रसारण मंत्रालय
52 व्या भारतीय आंतरराष्ट्रीय चित्रपट महोत्सव- ईफ्फीसाठी प्रसार माध्यम प्रतिनिधींसाठीची नोंदणी प्रक्रिया सुरु
जगभरातील 300 हून अधिक चित्रपट यंदाच्या 52 व्या इफ्फीमधे होणार प्रदर्शित
पणजी/मुंबई/नवी दिल्ली, 20 ऑक्टोबर 2021
52 वा भारतीय आंतरराष्ट्रीय चित्रपट महोत्सव- इफ्फी  20-28 नोव्हेंबर 2021 या कालावधीत गोव्यात होणार आहे. सध्याची कोविड -19 ची परिस्थिती लक्षात घेता, 52 वा इफ्फी  मिश्र स्वरूपात आयोजित केला जाईल.
जगभरातील सर्वोत्कृष्ट समकालीन आणि अभिजात चित्रपटांचा व्यापकआणि विविधांगी पट इफ्फीत मांडला जातो. जगप्रसिद्ध चित्रपट निर्माते, अभिनेते, तंत्रज्ञ, समीक्षक, शिक्षणतज्ज्ञ आणि चित्रपट रसिकांचे महोत्सवात स्वागत केले जाते. चित्रपटांचे सादरीकरण, वर्ग, परिचर्चा, सहनिर्मिती, परिसंवाद इत्यादींच्या माध्यमातून हा चित्रपट आणि कलेचा सोहळा साजरा केला जातो.
52 व्या इफ्फीमधे सहभागी होऊ इच्छिणारे माध्यम प्रतिनिधी पुढिल दुव्यावर अर्थात लिंकवर ऑनलाइन नोंदणी करू शकतात.
https://my.iffigoa.org/extranet/media/
लिंकमधे नमूद केलेल्या पत्र सूचना कार्यालयाच्या  मार्गदर्शक सूचनांनुसार माध्यमांना प्रवेशासाठी अनुमती दिली जाईल.
अर्जदारांचे वय 1 जानेवारी, 2021 रोजी 21 वर्षांपेक्षा जास्त असावे आणि त्यांना इफ्फीसारख्या मोठ्या आंतरराष्ट्रीय चित्रपट महोत्सवांच्या बातमीदारीचा किमान तीन वर्षांचा व्यावसायिक अनुभव असावा.
जनहितार्थ, अर्जदाराने कोविड-19 प्रतिबंधक लस घेतलेली असावी अशी शिफारस आहे. लसीची एक किंवा दोन्ही मात्रा घेतलेले प्रतिनिधी नोंदणी पोर्टलवर त्यांचे लसीकरण प्रमाणपत्र अपलोड करू शकतात.
14 नोव्हेंबर 2021 च्या मध्यरात्री नोंदणी प्रक्रिया बंद होईल.
ऑनलाइन सहभागाच्या संधी
या वर्षी जानेवारीत झालेल्या 51 व्या इफ्फीप्रमाणेच, 52 व्या महोत्सवातही संबंधित उपक्रमांना आभासी माध्यमातून उपस्थित राहण्याची संधी उपलब्ध केली जाणार आहे. अनेक चित्रपट ऑनलाइन प्रदर्शित केले जाणार आहेत. इफ्फी संदर्भात पत्र सूचना कार्यालयाद्वारे  आयोजित सर्व पत्रकार परिषदा पीआयबीच्या युट्यूब वाहिनी youtube.com/pibindia वर थेट-प्रसारित होतील. पत्रकारांना इथे ऑनलाईन प्रश्न विचारण्याची सुविधा असेल.
आभासी व्यासपीठासाठीची नोंदणी प्रक्रीया लवकरच जाहीर केली जाईल.
इफ्फीबद्दल
भारतीय आंतरराष्ट्रीय चित्रपट महोत्सवाची  स्थापना 1952 मधे झाली. हा आशियातील सर्वात महत्त्वपूर्ण चित्रपट महोत्सवांपैकी एक आहे. सध्या गोवा राज्यात दरवर्षी हा महोत्सव आयोजित केला जात आहे. जगभरातील चित्रपटांना त्यांच्यातील सर्वोत्तम जगापुढे मांडण्यासाठी एक सामायिक व्यासपीठ प्रदान करणे, विविध देशांच्या चित्रपट संस्कृतीला त्यांच्या सामाजिक आणि सांस्कृतिक नीतिमूल्यांच्या अंगाने समजून घेणे, त्यांच्या योगदानाचे कौतुक करणे आणि जगातील लोकांमध्ये मैत्री आणि सहकार्याला प्रोत्साहन देणे हे या महोत्सवाचे उद्दीष्ट आहे.
केंद्रीय माहिती आणि प्रसारण मंत्रालयाचा चित्रपट महोत्सव संचालनालय आणि गोवा राज्य सरकार यांच्या संयुक्त विद्यमाने हा महोत्सव आयोजित केला जातो.
52व्या इफ्फीसंबंधित सर्व अद्ययावत माहिती महोत्सवाचे संकेतस्थळ www.iffigoa.org, पीआयबी संकेतस्थळ , तसेच इफ्फीचे समाजमाध्यम  हँडल ट्विटर, फेसबूक आणि इन्स्टाग्राम त्याचबरोबर पीआयबी गोव्याच्याही समाजमाध्यम हँडल्सवर मिळू शकते.IFFI52-01 | Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 404
पंचायती राज मंत्रालय
पंचायत व्यवस्थेत महिलांचे प्रतिनिधित्व
नवी दिल्ली, 1 डिसेंबर 2021
भारतीय राज्यघटनेच्या कलम 243D मध्ये पंचायतींच्या अध्यक्षांच्या पदांची संख्या आणि थेट निवडणुकीद्वारे भरल्या जाणाऱ्या एकूण जागांपैकी किमान एक तृतीयांश महिला आरक्षणाची तरतूद आहे.
तथापि, मंत्रालयाकडे उपलब्ध माहितीनुसार, आंध्र प्रदेश, आसाम, बिहार, छत्तीसगड, गुजरात, हरियाणा, हिमाचल प्रदेश, झारखंड, कर्नाटक, केरळ, मध्य प्रदेश, महाराष्ट्र, ओडिशा, पंजाब, राजस्थान, सिक्कीम, तामिळनाडू, तेलंगणा, त्रिपुरा, उत्तराखंड आणि पश्चिम बंगाल या 21 राज्यांनी त्यांच्या संबंधित राज्य पंचायती राज कायद्यांअंतर्गत पंचायती राज संस्थांमध्ये महिलांसाठी 50% आरक्षणाची तरतूद केली आहे.
उर्वरित राज्यांच्या बाबतीत, कलम 243D मध्ये विहित केलेली घटनात्मक तरतूद लागू होते.
केंद्रीय वित्त आयोगाच्या शिफारशींच्या अनुषंगाने सरकारने जारी केलेला निधी खालीलप्रमाणे आहे:-
|
|
Central Finance Commission
|
|
Award period
|
|
Recommendation
|
|
Released
|
|
14th
|
|
2015-20
|
|
2,00,292.20
|
|
183278.54
|
|
15th 
|
|
2020-21
|
|
60,750.00
|
|
60,659.00
|
|
15th 
|
|
2021-22
|
|
44,901.00
|
|
22,327.90केंद्रीय पंचायत राज राज्यमंत्री कपिल मोरेश्वर पाटील यांनी आज राज्यसभेत लेखी उत्तरात ही माहिती दिली.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159